Κρίστο και Ζαν-Κλοντ

Ο Κρίστο (Christo, γεννημένος ως Χρήστο Γιαβάσεφ, βουλγαρικά: Христо Явашев‎ ) και η γυναίκα του Ζαν-Κλοντ (γεννημένη Ζαν-Κλοντ Ντενά δε Γκιγιεμπόν γαλλικά: Jeanne-Claude Denat de Guillebon‎) ήταν ένα παντρεμένο ζευγάρι καλλιτεχνών που δημιούργησε έργα κυρίως σε δημόσιους χώρους. Τα έργα τους περιλαμβάνουν το τύλιγμα του Ράιχσταγκ στο Βερολίνο και της γέφυρας Ποντ Νεφ στο Παρίσι, το μήκους 39 χλμ έργο Running Fence ανάμεσα στις κομητείες Μαρίν και Σόνομα της Καλιφόρνια, και τις Πύλες στο Σέντραλ Παρκ της Νέας Υόρκης.

 Ο Κρίστο και η Ζαν Κλοντ γεννήθηκαν την ίδια ημερομηνία, στις 13 Ιουνίου του 1935, Ο Κρίστο στο Γκάμπροβο της Βουλγαρίας και η Ζαν-Κλοντ στο Μαρόκο. Γνωρίστηκαν για πρώτη φορά στο Παρίσι τον Οκτώβριο του 1958. Τα έργα τους αποδίδονταν μόνο στον Κρίστο μέχρι το 1994, οπότε τα έργα του εξωτερικού χώρου και τα μεγάλης κλίμακας εσωτερικού χώρου αποδώθηκαν αναδρομικά στους «Κρίστο και Ζαν-Κλοντ». Η Ζαν-Κλόντ πέθανε στις 18 Νοεμβρίου του 2009, ύστερα από ανεύρυσμα. Ο Κρίστο απεβίωσε από φυσικά αίτια σε ηλικία 84 ετών, την 1η Ιουνίου 2020. Αν και η εργασία τους είναι οπτικά εντυπωσιακή και συχνά αμφισβητούμενη λόγω της κλίμακάς της, οι καλλιτέχνες επανειλημμένα έχουν αρνηθεί ότι τα προγράμματά τους περιέχουν οποιαδήποτε βαθύτερη έννοια, πέρα από τον αισθητικό αντίκτυπο. Ο σκοπός της τέχνης τους, υποστηρίζουν, είναι απλά να γίνει ο κόσμος μια «ομορφότερη τοποθεσία» και να ειδωθούν γνώριμα τοπία με ένα νέο τρόπο. Ο κριτικός τέχνης Ντέιβιντ Μπέρντον έχει περιγράψει τα περιτυλίγματα του Κρίστο ως «αποκάλυψη μέσω της απόκρυψης». Στους επικριτές του ο Κρίστο απαντάει «Είμαι καλλιτέχνης και πρέπει να έχω θάρρος... Γνωρίζεται πως δεν έχω έργα που υπάρχουν; Όλα εξαφανίζονται όταν τελειώνουν. Μόνο τα προσχέδια και κάποια κολάζ μένουν στο τέλος, δίνοντας στα έργα μου έναν σχεδόν μυστικό χαρακτήρα. Νομίζω πως χρειάζεται πολύ μεγαλύτερο θάρρος για να δημιουργήσε πράγματα που προορίζονται να εξαφανιστούν απ'ότι για να δημιουργήσεις πράγματα που προορίζονται να μείνουν». Για τα πρώιμα έργα τους δείτε: Matthias Koddenberg, Christo: The Paris Sculptures 1961, Kettler Verlag, Μπένεν, Γερμανία 2011 Matthias Koddenberg, Christo and Jeanne-Claude: Early Works 1958-64, Kettler Verlag, Μπένεν, Γερμανία 2009 Matthias Koddenberg, "Christo and Jeanne-Claude: Realism's Newly Unveiled Face", in: Nouveau Réalisme, exh. cat. Museum Moderner Kunst Stiftung Ludwig Wien, Βιέννη , Άυστρία 2005 David Bourdon, Christo, Harry N. Abrams, Νέα Υόρκη, ΗΠΑ 1971Για συγκεκριμενα έργα τους δείτε: Anne L. Strauss, Christo and Jeanne-Claude: The Gates, Central Park, New York City, 1979–2005, Taschen Verlag, Κολωνία, Γερμανία 2005 Christo: 5.600 Cubicmeter Package, Verlag Wort und Bild, Μπάιερμπρουν, Γερμανία 1968Για γενικές πληροφορίες για τη ζωή και το έργο τους δείτε: Christo and Jeanne-Claude: 40 Years - 12 Exhibitions, exh. cat. Annely Juda Fine Art, Λονδίνο, Μεγάλη Βρετανία 2011 Jacob Baal-Teshuva, Christo and Jeanne-Claude, Taschen Verlag, Κολωνία, Γερμανία 2005 Burt Chernow, Christo and Jeanne-Claude: A Biography, St. Martin's Press, Νέα Υόρκη, ΗΠΑ 2002 Επίσημος ιστότοποσ Συνέντευξη με τον Κρίστο και τη Ζαν-Κλοντ Ο Κρίστο και η Ζαν-Κλοντ στη συλλογή Φόγκελ στη National Gallery of Art artfacts.net entry, including exhibition informationΖαν-ΚλοντΕπικήδειος στην εφημερίδα The Guardian Επικήδειος στην εφημερίδα The Independent Επικήδειος στην εφημερίδα Daily Telegraph